Isroilning G‘azo sektoriga havo hujumi oqibatida 9 nafar falastinlik halok bo‘ldi. Foto: AP Isroilning G‘azo sektoriga uyushtirgan havo hujumida 9 nafar falastinlik, jumladan, bir oiladan 7 bola halok bo‘ldi. Tibbiy manbalar va guvohlardan olingan ma’lumotlarga ko‘ra, G‘azo sektori janubidagi Xon Yunus shahrida Isroil havo hujumi natijasida falastinlik Al-Beheti oilasi yashaydigan uy zarar ko‘rgan. Hujum natijasida 9 kishi, jumladan, bir oiladan bir ona, ota va 7 bola halok bo‘ldi, o‘nlab kishilar yaralandi. Havo hujumidan keyin Al-Beheti oilasi yashagan uy butunlay vayron bo‘lgan, yaqin atrofdagi binolar ham zarar ko‘rgan. Isroil kuchlari bu hujumni hech qanday oldindan ogohlantirmasdan va ma’lumot bermasdan amalga oshirgan.